30/12/2016 | Administración LocalConsorcios
Consorcio As Mariñas
Anuncio de aprobación definitiva de modificación da Ordenanza reguladora da taxa pola prestación do servicio de recollida e tratamento de lixos e residuos urbanos do Consorcio As Mariñas

Aprobación definitiva da modificación da “Ordenanza reguladora da taxa pola prestación do servicio de recollida e tratamento de lixos e residuos urbanos do Consorcio As Mariñas” O Pleno do Consorcio de As Mariñas, en sesión celebrada o día 4 de novembro de 2016, adoptou o acordo de aprobación provisional de modificación da “Ordenanza reguladora da taxa pola prestación do servicio de recollida e tratamento de lixos e residuos urbanos”. De conformidade co disposto no artigo 17 e concordantes do Texto refundido da lei reguladora de facendas locais, aprobado por Real decreto lexislativo 2/2004, de 5 de marzo, e no 49 da Lei 7/1985, reguladora das bases de réxime local, o expediente estivo exposto ó público na sede do Consorcio As Mariñas por un prazo de trinta días a partir da publicación do anuncio no Boletín Oficial da Provincia, tempo no que os interesados puideron examinalo e presenta-las reclamacións que estimasen oportunas. Finalizado o devandito prazo sen que se presentaran reclamacións, elévase a definitiva a aprobación de modificación de “Ordenanza reguladora da taxa pola prestación do servizo de recollida e tratamento de lixos e residuos urbanos”. O texto íntegro da citada modificación é o que segue: A) Modificar o epígrafe 12 do artigo 4 referente a Almacéns fraccionando os metros do seguinte xeito: B) Modificar o epígrafe 13 do artigo 4 referente a Industrias, fábricas e talleres fraccionando os metros do seguinte xeito: C) Modificar o artigo 2.2 do seguinte xeito: 2.2. A tal efecto, considéranse lixos domiciliarios e residuos sólidos urbanos os establecidos na Lei 22/2011 de 28 de xullo, de Residuos e solos contaminados, os restos e desperdicios de alimentación ou detritos procedentes da limpeza normal de locais ou vivendas e se exclúen de tal concepto os residuos de tipo industrial, escombros de obras, detritos humanos, materias e materiais contaminados, corrosivos, perigosos ou a recollida dos cales esixa a adopción de especiais medidas hixiénicas, profilácticas ou de seguridade. D) Modificar o artigo 2.3 do seguinte xeito: 2.3. Así mesmo considerarase realizado o feito impoñible naqueles inmobles de uso residencial que estean en condicións de habitabilidade, que dispoñan ou non de auga potable ou outros subministros, con independencia de que estean ou non habitadas e nos inmobles onde se exercen actividades económicas, susceptibles de seren obxecto de gravame polo IAE ou outros tributos, ou existindo aparencia exterior de realización dunha actividade económica. Tódalas edificacións onde non conste realizada a división horizontal, ou non estivesen reflexadas de forma segregada ou non figuren no catastro inmobiliario, liquidaranse por tantas cotas coma inmobles únicos e de uso independente resulten. En calquera caso estarán suxeitos o abono da taxa os inmobles nos que se efectuasen obras de adecuación, sen a preceptiva licencia (sen perxuizo da responsabilidade urbanística na que se puidera incorrer), así como nos inmobles onde se veña exercendo actividade, calquera que sexa a súa situación urbanística ou catastral. E) Engadir o artigo 2.5 do seguinte xeito: 2.5.–As altas no Padrón da taxa, poderánse producir a partires da información contida no catastro inmobiliario, datos do IAE, ou calquera outra fonte a que teña acceso esta Administración. F) Modificar o artigo 4.2.1 do seguinte xeito: 4.2.1.–Para a aplicación das tarifas considerarase a superficie computable declarada ante a Axencia Estatal de Administración Tributaria o realizar a Declaración Censal do Imposto de Actividades Económicas e afectada a realización da actividade. Se non se exisira por non ser un elemento tributario a considerar, terase en conta a superficie construída do local pola que tributa no Imposto de bens Inmobles, excluíndose unicamente aquela superficie onde non existan edificacións ou construcións e instalacións, sempre que tampouco se ocupen ou utilicen para almacéns, depósitos ou aparcamentos. G) Modificar o artigo 4.2.3. do seguinte xeito: 4.2.3.–Excluíndo os inmobles de uso residencial, no caso de realización de dous ou máis feitos impoñibles nun mesmo inmoble, realizadas por empresas do mesmo grupo, entenderase que é obxecto de tributación aquel ao que corresponda a tarifa de maior contía e polos metros que resulten dos apartados anteriores, segundo figure no IAE, agás nos epígrafes 9.1, hoteis, hostais e moteis e 9.2, Casas de hospedaxe e establecementos análogos, nos que serán obxecto de tributación tódolos feitos impoñibles que se desenvolvan no mesmo local. No caso de realización de dous ou máis feitos impoñibles nun mesmo inmoble, realizadas por empresas de distinto grupo, entenderase que é obxecto de tributación cada empresa e polos metros obtenidos do apartado 4.2.1. H) Modificar o artigo 4.2.4 do seguinte xeito: 4.2.4.–No caso de realización dunha actividade económica nun inmoble de uso residencial, entenderase que é obxecto de tributación tanto a vivenda como a respectiva actividade económica. Se os metros afectos á actividade supoñen un 30% ou menos dos metros considerados na ficha de datos catastrais, no referente á actividade poderase aplicar a tarifa 17.6 de outros non clasificados. I) Modificar a disposición final referente a data de comenzo de aplicación. Disposición final A presente Ordenanza Fiscal entrará en vigor e comezará a aplicarse a partir do día 1 de xaneiro de 2017, permanecendo en vigor ata a súa modificación ou derrogación expresa. Bergondo, 27 de decembro de 2016. O presidente do Consorcio Antonio Clemente Traico Billa